ปกติกินยาคุมเมอริแอนอีดี(ฮอร์โมนต่ำ)มาเจ็ดแผง กินถเวลาสี่ทุ่มเป็นประจำ แต่มีอาการท้องเสียถ่ายเหลวตั้งแต่วันอาทิตย์ถึงวันนี้ค่ะ วันอาทิตย์ถ่ายหลังกินยาคุมไปประมาณ1ชั่วโมง วันจันทร์ถ่ายตอนเช้า วันอังคารถ่ายทุ่มกว่า สองวันที่ผ่านมากินยาคุมปกติค่ะแต่ไม่แน่ใจว่ายาคุมจะได้ผลอยู่มั้ย อยากทราบว่าต้องกินยายังไงต่อคะ แล้วท้องเสียแบบนี้จะเป็นไรไหม
สวัสดีค่ะ ฟฟฟฟฟฟ,หากมีอาการท้องเสียในระหว่างที่ทานยาคุมกำเนิด อาจมีผลทำให้การดูดซึมของยาลดลงได้ เพราะกระเพาะอาหารและลำไส้จะมีการบีบตัวเคลื่อนไหวมากกว่าปกติ อีกทั้งเยื่อบุผิวที่ทำการดูดซึมยาก็อาจไม่สามารถดูดซึมได้เหมือนปกติ เมื่อยาถูกดูดซึมได้น้อยลง ระดับฮอร์โมนในกระแสเลือดย่อมลดลง และอาจมีทำให้ประสิทธิภาพในการป้องกันการตั้งครรภ์ลดลงได้ดังนั้น แนะนำว่า ในระหว่างที่ยังคงเกิดอาการท้องเสีย ให้ใช้หถุงยางอนามัยร่วมด้วยไปก่อน และให้ใช่ต่อเนื่องจนกว่าจะหายจากอาการท้องเสียไปแล้วอย่างน้อย 7 วันค่ะ ส่วนยาคุมกำเนิด ก็ให้ทานในเวลาเดิมตามปกติ